## Naputak o izmjenama i dopunama Naputka o podnošenju zahtjeva za subvencioniranje dijela troškova prijevoza u stranom organiziranom turističkom prometu

### NN 41/1995 (16.6.1995.), Naputak o izmjenama i dopunama Naputka o podnošenju zahtjeva za subvencioniranje dijela troškova prijevoza u stranom organiziranom turističkom prometu

# MINISTARSTVO TURIZMA

Na temelju članka 18. stavak 3. i članka 39. stavak 1. točka 1. Zakona
o sustavu državne uprave ("Narodne novine" broj 75/93) u provodenju
Zakona o izvršenju državnog proračuna Republike Hrvatske za 1995. godinu
("Narodne novine" broj 98/94) ministar turizma donosi

## NAPUTAK

### O IZMJENAMA I DOPUNAMA NAPUTKA O PODNOŠENJU ZAHTJEVA ZA SUBVENCIONIRANJE DIJELA TROŠKOVA PRIJEVOZA U STRANOM ORGANIZIRANOM TURISTIČKOM PROMETU

I.

U Naputku o podnošenju zahtjeva za subvencioniranje dijela troškova
prijevoza u stranom organiziranom turističkom prometu ("Narodne novine"
broj 25/95) točka I. mijenja se i glasi:

Radi poticanja stranog turističkog prometa na području Ličko-Senjske,
Zadarsko-Kninske, Šibenske, Splitsko-Dalmatinske i Dubrovačko-Neretvanske
županije (u daljem tekstu Dalmacija), te Vukovarsko-Srijemske, Osječko-Baranjske,
Brodsko-Posavske, Požeško-Slavonske, Virovitičko-Podravske i Bjelovarsko-Bilogorske
županije, organizatorima grupnih turističkih putovanja u razdoblju od 1.
svibnja do 31. listopada osigurava se subvencija dijela troškova prijevoza
u iznosu od:

-1,1 kn po 1 km u autobusnom prijevozu

-180 kn po 1 putniku u zračnom prijevozu

-1,45 kn po 1 litri utrošenog goriva u pomorskom prijevozu.

Iznimno subvencija se odobrava i za zakup najmanje 30 mjesta na redovitim
brodskim i trajektnim linijama domaćih prijevoznika iz Italije i Rijeke
prema i na području Dalmacije u aranžmanima koji uključuju kombinirani
prijevoz (autobus-brod, željeznica-brod, avion-brod) u iznosu od 20% od
stvamo plaćene cijene karte za putnika.

Za tržšta Velike Britanije; Francuske, Belgije; Nizozemske i Luksemburga
snbvencija se pod istim uvjetima odobrava za područje cijele Hrvatske.

Zbog nepovoljnih tržišnih okolnosti Ministarstvo turizma će u razdoblju
do 1. srpnja i od 26. kolovoza dodatno subvencionirati pokriće dijela rizika
za uspostavljanje i održavanje organiziranog zračnog turističkog prijevoza
prema pojedinačnim zahtjevima organizatora putovanja; cijeneći konkretne
uvjete na pojedinim tržištima i turistićkim destinacijama u Hrvatskoj.

II.

Točka III. mijenja se i glasi:

Subvencija u autobusnom prijevozu može se ostvariti za:

- autobus ukupnog kapaciteta od najmanje 40 sjedala,

- popunjenost autobusa najmanje 80% u srpnju i kolovozu (u svibnju i
listopadu 60%, u lipnju i rujnu 70%).

U slučaju da je popunjenost autobusa manja od navedene, iznos subvencije
umanjuje se za onoliko posto koliko je popunjenost manja od tražene.

Zahtjev za subvenciju podnosi se uz slijedeću dokumentaciju:

- obrazac zahtjeva koji je sastavni dio ove upute

- kopiju ugovora s hotelskom ili sl. pravnom osobom

- listu putnika ovjerenu od strane hotelske ili sl. pravne osobe

- kopiju vouchera za svakog putnika

- kopiju putnog naloga za posebnu vožnju antobusom

- dokaz o izvršenoj uplati domaćoj hotelskoj ili sl. pravnoj osobi za
izvršene usluge.

III

Točka V. mijenja se i glasi:

Subvencija u zračnom prijevozu može se ostvariti za:

- zakupljeni zrakoplov na cijelo

- kod zakupa zrakoplova na cijelo subvencija se isplaćuje za ukupni
kapacitet zrakoplova uz uvjet popunjenosti zrakoplova najmanje 80% u srpnju
i kolovozu, 70% u lipnju i rujnu i 60% u svibnju i listopadu.

U slučaju da je popunjenost zrakoplova manja od navedene, iznos subvencije
umanjuje se za onoliko posto koliko je popunjenost manja od tražene.

- ostvareni broj putnika na redovnim linijama uz uvjet da grupa broji
najmanje 10 osoba.

Zahtjev za subvenciju podnosi se uz priloženu slijedeću dokumentaciju:

- obrazac zahtjeva koji je sastavni dio ove upute

- kopiju ugovora o zakupu sa zračnim prijevoznikom (uz prvi zahtjev)

- kopiju ugovora s hotelskom ili sl. pravnom osobom

- kopiju vouchera za svakog putnika

- listu putnika ovjerenu od hotelske ili sl. pravne osobe

- dokaz o izvršenoj uplati domaćoj hotelskoj pravnoj osobi i zračnom
prijevozniku za izvršene usluge

Subvencija se odobrava za razdoblje svibanj, lipanj, srpanj, kolovoz,
rujan i listopad.

Zahtjevi za subvenciju samo uz priloženu potpunu dokumentaciju podnose
se Ministarstvu turizma, Zagreb, Avenija Vukovar 78.

Organizatori putovanja koji nisu podmirili obveze prema hotelskim i
sl. poduzećima za izvršene usluge u 1994. godini, zahtjev za subvenciju
za 1995. godinu mogu podnijeti tek nakon, Ministarstvu turizma, dostavljenog
pismenog dokaza o izvršenom plaćanju za nastale obveze iz prethodne godine,
te dokaz o izvršenoj uplati domaćoj hotelskoj ili sl. pravnoj osobi za
izvršene usluge u 1995. godini.

Zahtjev za subvenciju podnosi se 1. i 15. u mjesecu zasebno za svako
organizirano grupno turističko putovanje.

Krajnji rok za podnošenje zahtjeva za subvenciju u 1995. godini za sve
vrste prijevoza je 15. studeni 1995.

Novac za subvencije po odobrenim zahtjevima doznačuje se domaćoj hotelskoj
ili s1. pravnoj osobi ili njegovom domaćem posredniku.

Hotelska ili sl. pravna osoba ili njegov domaći posrednik dužni su u
roku 3 dana izvršiti plaćanje subvencije stranom organizatoru putovanja
koji je podnio zahtjev i u roku od tri dana Ministarstvu turizma poslati
dokaz o izvršenoj uplati.

Klasa: 34301/95-01/42

Urbroj: 529-01-95-0004

Zagreb, 6. lipnja 1995.

Ministar turizma

**mr. Niko Bulić**, v. r.

Naputak, NN 41/1995-820
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)